Publication: Magyar Közlöny
Issue: MK-1998-3 (Year: 1998, Number: 3)
Era: 1990-2004
Section: működtetéséről szóló — 19/1997. (V. 14.) IKIM rendeletben megfogalmazott minősítés elnyerése.
Paragraph Index: 685

működtetéséről szóló — 19/1997. (V. 14.) IKIM rendeletben megfogalmazott minősítés elnyerése. A pályázat benyújtására jogosultak Az „Ipari Park” cím elnyerésére pályázhatnak az ipari parkot megvalósító és/vagy üzemeltető belföldi székhelyű, jogi személyiséggel bíró gazdasági társaságok és a helyi önkormányzatok, amelyek kedvező infrastruktúrával, szolgáltatásokkal és szakmai háttérrel vonzó befektetési lehetőséget kínálnak a külföldi és hazai vállalkozások betelepedéséhez. Nem pályázhatnak az „Ipari Park” cím elnyerésére azok a gazdasági társaságok és önkormányzatok, amelyek csődeljárás, felszámolási eljárás alatt állnak, a költségvetés alrendszereiből juttatott támogatásokra vonatkozó szerződésekben vállalt kötelezettségeiket — a pályázat benyújtásának időpontjában — nem teljesítették, illetve, amelyeknek 60 napon túli adó vagy adók módjára behajtható köztartozása van, ideértve az egészségbiztosítási és nyugdíjbiztosítási pénztárak felé fennálló tartozásokat is. KÖZLEMÉNYEK, HIRDETMÉNYEK V. rész 1998/3. szám A pályázati feltételek Pályázatot benyújtani csak a megvalósíthatósági tanulmány, illetve a jelenlegi működési jellemzők és szakmai fejlesztési elképzelések, valamint a következő három évre szóló üzleti tervek alapján kitöltött és cégszerűen aláírt pályázati adatlappal lehet. A pályázónak az adatlaphoz mellékelni kell a pályázati rendszer szerint megfogalmazott érvényességi és tartalmi követelmények teljesítését bizonyító okiratokat, ellenőrizhető dokumentumokat és felelős jognyilatkozatokat; az eljárási díj befizetését igazoló banki terhelési értesítő másolatát. A pályázatok benyújtásának követelményrendszere A pályázat érvényességi és tartalmi követelményrendszerét a Pályázati Útmutató tartalmazza, amely részletesen megfogalmazza a pályázatok beadásának minimális feltételeit, valamint az értékelés szempontjait. A pályázatok benyújtása A Pályázati Útmutatót, adatlapot és felvilágosítást az IKIM (Budapest V., Vigadó u. 6.) Technológiapolitikai Főosztályán (telefon: 235-4652) lehet beszerezni. A pályázatok benyújtásakor 25 000 Ft eljárási díjat kell fizetni, amelyet a Magyar Államkincstárnál vezetett 10032000-01220139-51000008 számú, IKIM Gazdaságfejlesztési Célelőirányzat felhasználási keret számla javára kell átutalással teljesíteni. A pályázatokat 15 példányban az IKIM központi címén (1880 Budapest, Pf. 111) vagy személyes benyújtás esetén az 1055 Budapest V., Honvéd u. 13—15. központi postabontóban a Technológiapolitikai Főosztály nevére lehet benyújtani. Beadási határidő: 1998. március 16. A Magyar Függetlenségi Párt 1993—1996. évi pénzügyi beszámolója Forintban Bevételek

Source: https://magyarkozlony.hu/hivatalos-lapok/e9ece5df1b803966389fe3f2cc916c91a97f50f7/dokumentumok/d6ec0816d47d68d66173457a269e3794322784ac/letoltes